**Nota Informativă**

**La proiectul Hotărîrii de Guvern de aprobare a Regulamentului privind formarea continuă a adulților**

Prezentul proiect este elaborat în scopul realizării prevederilor art. 126 din Codul educației al Republicii Moldova nr. 152 din 17 iunie 2014 (Monitorul Oficial al Republicii Moldova, 2014, nr. 319-324, art.634), Codului Muncii al Republicii Moldova, aprobat prin Legea nr. 154 din 28.03.2003 (publicat: 29.07.2003, Monitorul Oficial nr.159-162, art.648) și alte acte legislative și normative în vigoare, tratate internaționale la care Republica Moldova este parte, în contextul definirii unor noțiuni și reglementări care, pot conduce la extinderea și diversificarea sistemului de instruire a adulților pe parcursul întregii vieți din perspectiva formării generale și a formării profesionale continue, în corespundere cu nevoile persoanei raportate la necesitățile socioeconomice.

Parlamentul European și Consiliul UE au adoptat Recomandarea 2006/962/CE din 18 decembrie 2006 privind competențele-cheie pentru învățarea pe tot parcursul vieții, care propune un instrument de referință pentru tarile UE, pentru a asigura integrarea deplină a acestor competente-cheie în cadrul strategiilor și politicilor țârilor respective, în special în contextul învățării pe tot parcursul vieții. În contextul viziunii de integrare europeană a Republicii Moldova, cadrul european al competențelor-cheie trebuie, de asemenea, integrat în strategiile și politicile țării.

Aprobarea proiectului *Regulamentului* are menirea de a reglementa și dezvolta cadrul normativ privind educația adulților în context european, dezvoltarea mecanismelor de finanțare, facilitarea dezvoltării programelor de formare pe parcursul întregii vieți, cu prioritate pentru dezvoltarea competențelor-cheie: digitale, antreprenoriale, lingvistice, interculturale și alte competențe noi, solicitate de piața muncii. Dezvoltarea instrumentelor de recunoaștere a calificărilor obținute în context nonformal și informal în cadrul programelor de învățare pe parcursul întregii vieți și implementarea instrumentului de credite transferabile de studii.

Acest proiect este necesar pentru a reglementa sistemul de formare profesională și a perfecționa mecanismele de formare continuă a forței de muncă care vor permite cetățenilor să se adapteze la noile condiții de pe piața muncii. Parteneriatul dintre sistemul educațional și piața muncii va conduce lagenerarea unei oferte educaționale care să corespundă cantitativ, calitativ și structural cererii de forță de muncă.

Promovarea acestui proiect este binevenită, pentru că pe piața muncii se atestă un dezechilibru substanțial între cerere și ofertă, precum și un deficit de forță de muncă calificată, și că sistemul educațional în mare măsură nu oferă calificări relevante.

Considerăm, că proiectul Hotărârii de Guvern de aprobare a Regulamentului privind formarea continuă a adulților, va contribui la armonizarea cadrului juridic din domeniul educației adulților la standardele europene, întru asigurarea și valorificarea potențialului fiecărei persoane.

Pentru implementarea hotărârii Guvernului nu sunt necesare mijloace financiare de la bugetul de stat.

**Ministru,**

**Corina Fusu**